Madrid

**Madrid** el xe on comun de ła Spagna, situà inte ła provinsa omònema de Madrid, che ła fa parte a volta soa de ła omònema comunità autònoma de Madrid. Ła xe ła cavedałe de ła Spagna e de ła so comunità autònoma. Ła xe ła sità pì granda de ła Spagna, sia par estension (604,45&nbsp;km²) che par popołasion. Inte el 2019, Madrid, ła se prexentea co 3 266 126 de abitanti co na consevente densità de popołasion de 5265,91 ab./km².
Situada inte l'altipian de ła Mexeta, ła xe una de łe cavedałi pì alte de ła Eoropa, catàndose a 667 metri de altitùdene (Andorra la Vella, cavedal de Andora ła xe tacada pì in alto, a 1&nbsp;070&nbsp;m de altitùdene).

## Storia
Costruìa su un liogo onde che se levava un forte àrabo (*al-Maǧrīṭ* - المجريط) costruìo inte el IX sècoło. Ła xe stà conquistà par el re Alfonso VI de Castiłia in 1083, ła xe stà sernìa cofà cavedal, al posto de Tołédo, dal re Fiłipo II inte el 1561. Dal 1601 al 1606, ła cavedal ła xe stà movésta tenporaneaménte a Valladolid. Óltra a èsar cavedal de ła Spagna, Madrid ła xe anca cavoliogo de ła provincia e de ła rejon omòneme.

## Popołasion

Ła popołasion de Madrid ła ga subìo na ràpida cresésta da quando che ła sità ła xe deventada cavedal de ła Spagna. Sta cresésta ła xe stà particołarménte significativa inte el XX sècoło, a càuxa de ła granda quantità de imigrati, sia nasionałi che èsteri che i xe rivai qua.

A partir dai ani setanta, ła sità de Madrid ła ga scumisià a pèrsar popołasion, tendénsa che ła se ga rabaltà al prinsipio del XXI sècoło, grasie al forte auménto de l'imigrasion. Par l'Istitutio de stadiìstica spagnol inte el 2004 Madrid ła gavéa 3&nbsp;099&nbsp;834 abitanti, co na cresésta de 161&nbsp;111 unità rispeto a l'ùltimo censiménto del 2001.

### Divixion aministrativa
miniatura|sinistra|distréti de Madrid
Madrid ła xe dividésta aministrativaménte in 21 distréti, che a só volta i xe dividésti in barrios:

# **Centro**: Palacio, Embajadores, Cortes, Justicia, Universidad, Sol.
# **Arganzuela**: Imperial, Acacias, Chopera, Legazpi, Delicias, Moguer, Atocha.
# **Retiro**: Pacífico, Adelfas, La Estrella, Ibiza, Los Jerónimos, Niño Jesús.
# **Salamanca**: Recoletos, Goya, Fuente del Berro, Guindalera, Lista, Castellana.
# **Chamartín**: El Viso, Prosperidad, Ciudad Jardín, Hispanoamérica, Nueva España, Pza. Castilla. 
# **Tetuán**: Bellas Vistas, Cuatro Caminos, Castillejos, Almenara, Valdeacederas, Berruguete.
# **Chamberí**: Gaztambide, Arapiles, Trafalgar, Almagro, Vallehermoso, Ríos Rosas. 
# **[[Fuencarral]]-El Pardo**: El Pardo, Fuentelarreina, Peñagrande, Barrio del Pilar, La Paz, Valverde, Mirasierra, El Goloso.
# **Moncloa-Aravaca**: Casa de Campo, Argüelles, Ciudad Universitaria, Valdezarza, Valdemarín, El Plantío, Aravaca.
# **Latina**: Los Cármenes, Puerta del Angel, Lucero, Aluche, Las Águilas, Campamento, Cuatro Vientos.
# **[[Carabanchel]]**: Comillas, Opañel, San Isidro, Vista Alegre, Puerta Bonita, Buenavista, Abrantes. 
# **Usera**: Orcasitas, Orcasur, San Fermín, Almendrales, Moscardó, Zofio, Pradolongo.
# **Puente de Vallecas**: Entrevías, San Diego, Palomeras Bajas, Palomeras Sureste, Portazgo, Numancia.
# **[[Moratalaz]]**: Pavones, Horcajo, Marroquina, Media Legua, Fontarrón, Vinateros.
# **Ciudad Lineal**: Ventas, Pueblo Nuevo, Quintana, La Concepción, San Pascual, San Juan Bautista, Colina, Atalaya, Costillares. 
# **[[Hortaleza]]**: Palomas, Valdefuentes, Canillas, Pinar del Rey, Apostol Santiago, Piovera.
# **Villaverde**: San Andrés, San Cristobal, Butarque, Los Rosales, Los Ángeles
# **Villa de Vallecas**: Casco Histórico de Vallecas, Santa Eugenia
# **Vicálvaro**: Casco Histórico de Vicálvaro, Ambroz
# **San Blas**: Simancas, Hellín, Amposta, Arcos, Rosas, Rejas, Canillejas, Salvador
# **Barajas**: Alameda de Osuna, Aeropuerto, Casco Histórico de Barajas, Timón, Corralejos

## Clima
thumb|left|Clima de Madrid (Retiro)

thumb|left|Clima de Madrid (Aeroporto de Barajas)

El clima de Madrid el xe mediteràneo de tipo continental e el xe asè influensà da łe condision urbane. I inverni i xe fréschi, co tenperadure tante volte pi base dei 8°, e co gełae noturne e nevegae ocaxionałi. Łe istà łe xe tanto calde co tenpeadure mèdia che łe sùpera i 24° a łułia e agósto, co màsime che tante volte łe riva fin a 35°.

## Economìa
miniatura|sinistra|Piasa de Castiłia.
Ła sità ła ga conoséstun grando sviłupo econòmego da quando che ła xe stà sernìa cofà cavedal del regno, a ła funsion aministrativa che ła ga vést in qûeło perìodo, ingrandìa dal caràtere çentrałista del goerno dei Borboni, el se gà petà un grando sviłupo econòmego e industrial del XX sècol, soratut inte-i setóri chìmiçi e metałùrxego e altri setóri tacai ai consumi urbani de tecnołogìa avansae, cofà ła macànega de prezixion, l'ełetrònega e ła chìmica farmasèutega.

Inte i ùltimi ani a łe tradisionałi atività aministrativa e finansiarie łe se ga unìo altre atività łigae al turismo, a ła cultura e al divertiménto, el crichi de sto proseso el se ga vést inte el 1992 co ła nòmina de Madrid codà cavedal europea de ła cultura.

## Ła rejon de Madrid
Par qûel che riguarda ła rejon, Madrid ła xe una de łe 17 Comunità autònome de ła Spagna (*comunidades autonómicas* in spagnol).
Ła xe tacada al çéntro de ła penìxoła iberica, altre łocałità inportanti łe xe Alcalá de Henares, San Lorenzo de El Escorial, e Aranjuez. 
Ła rejon ła òcupa teritorio de 8&nbsp;028&nbsp;km² e el ga 5&nbsp;423&nbsp;384 abitanti (çensiménto del 2001).

## Personaji çełebri
* Diego Velázquez, pitor
* Julio Iglesias, cantante (n. 1943)

## Altri projeti

## Linganbi foresti